Video : जबलपुर में रेलवे लाइन के पास भीषण विस्फोट, देखिए वायरल वीडियो
मध्य प्रदेश के जबलपुर से लगभग 60 किलोमीटर दूर डुंडी स्टेशन के पास एक विस्फोट का वीडियो इस समय सोशल मीडिया पर सुर्खियां बना रहा है।
मध्य प्रदेश के जबलपुर से लगभग 60 किलोमीटर दूर डुंडी स्टेशन के पास एक विस्फोट का वीडियो इस समय सोशल मीडिया पर सुर्खियां बना रहा है। यह स्टेशन जबलपुर-कटनी रेल खंड पर स्थित है। बताया जा रहा है कि रेलवे लाइन के पास चट्टानों को तोड़ने के लिए रेलवे ने यह विस्फोट किया है। विस्फोट की इस घटना का कथित वीडियो भी वायरल हो गया। वीडियो देख कर आप अंदाजा लगा सकते हैं कि विस्फोट कितना जबरदस्त था। धमाके के बाद कई बड़े पत्थर भी आसपास के इलाके में उछल कर गिरे थे।रेलवे के मुताबिक विस्फोट से पहले पूरी एहतियात बरती गई थी, लेकिन विस्फोट में रेलवे की ‘ओवर हेड इलेक्ट्रिक लाइन’ का ट्रांसमिशन टॉवर आंशिक रूप से क्षतिग्रस्त हो गया है। पश्चिम मध्य रेलवे की पीआरओ प्रियंका दीक्षित ने बताया कि शुक्रवार को डुंडी स्टेशन के पास विकास कार्य के लिए किए गए एक विस्फोट में एक बड़ा पत्थर हवा में उछल जाने के कारण ‘ओवर हेड इलेक्ट्रिक लाइन’ का टॉवर आंशिक रुप से क्षतिग्रस्त हो गया। उन्होंने कहा कि यह विस्फोट एक तय विकास कार्य के लिए किया गया था और इसके लिए हर सावधानी बरती गयी थी। दीक्षित ने बताया कि टॉवर की मरम्मत के बाद कुछ घंटों के अंदर ही रेल यातायात बहाल कर दिया गया।